ສຫລ ຈະຈ່າຍເງິນ 1.95 ຕື້ໂດລາ ໃຫ້ແກ່ສອງບໍລິສັດ ສຳລັບວັກຊິນ ກັນໂຄວິດ-19
ບໍລິສັດເພສັດຊະກຳ Pfizer ແລະບໍລິສັດ BioNTech ກຳລັງພັດທະນາ ແລະໄດ້ສະແດງໃຫ້ເຫັນ ເຖິງຄວາມຫວັງ ຂັ້ນຕົ້ນ ຂອງການທົດລອງກັບມະນຸດ.
ລັດຖະບານສະຫະລັດ ຈະຈ່າຍເງິນ 1 95 ຕື້ໂດລາໃຫ້ແກ່ບໍລິສັດເພສັດຊະກຳຍັກໃຫຍ່ Pfizer ຂອງສະຫະລັດ ແລະບໍລິສັດໄບໂອເທັກ BioNTech SE ຂອງເຢຍຣະມັນ ເພື່ອຊື້ຢາວັກຊິນກັນໂຄວິດ-19 100 ລ້ານຊຸດ ຖ້າຫາກເຂົາ ເຈົ້າປະສົບຜົນສຳເລັດ ໃນການພັດທະນາຢາດັ່ງກ່າວ ບັນດາບໍລິສັດທັງສອງ ໄດ້ຖະແຫຼງໃນວັນພຸດວານນີິ້ວ່າ ເຂົາເຈົ້າໄດ້ບັນລຸຂໍ້ຕົກລົງກັບ ກະຊວງສາທາລະນະສຸກ ແລະສັງຄົມສົງເຄາະ HSS ແລະກະຊວງ ປ້ອງກັນປະເທດ ເພື່ອຈັດສົ່ງຢາວັກຊິນ ທີ່ເຂົາເຈົ້າພັດທະນາຮ່ວມກັນ ໄປໃຫ້ ຊຶ່ງເປັນຂໍ້ຕົກລົງຫລ້າສຸດ ທີ່ມີມາເປັນລຳດັບຄ້າຍຄືກັນກັບບັນດາບໍລິສັດຢາວັກ ຊີນອື່ນໆ ລັດຖະມົນຕີ ກະຊວງສາທາລະນະສຸກ ແລະສັງຄົມສົງເຄາະ ທ່ານອາເລັກສ໌ ອາຊາ ກ່າວໃນລະຫວ່າງການໃຫ້ສຳພາດກັບໂທລະພາບ FOX News ໃນ ວັນພຸດວານນີ້ວ່າ ສະຫະລັດສາມາດຊື້ຢາວັກຊີນ ຕື່ມອີກ 500 ລ້ານຊຸດ ຖ້າ ເຫັນວ່າມີ “ຄວາມປອດໄພ ແລະໄດ້ຜົນ ” ຂໍ້ຕົກລົງທີ່ໄດ້ປະກາດໃນວັນພຸດວານນີ້ ແມ່ນເປັນພາກສ່ວນນຶ່ງໃນຂໍ້ລິເລີ້ມປະຕິບັດ ງານຢ່າງຮີບດ່ວນ ຂອງປະທານາ ທິບໍດີ ດໍໂນລ ທຣໍາ ຊຶ່ງຫວັງວ່າ ຈະໄດ້ ຮັບຢາວັກຊີນ 300 ລ້ານຊຸດ ທີ່ໄດ້ຮັບການອະນຸມັດແລ້ວໃນເດືອນມັງກອນ ປີ 2021 ຈະມາເຖິງນີ້ ພາຍໃຕ້ການພັດທະນາຢາວັກຊິນກັນໄວຣັສໂຄໂຣນາຢູ່ໃນທົ່ວໂລກ ມີປະມານ ຊາວ ກວ່າບໍລິສັດ ທີ່ໄດ້ບັນລຸການທົດລອງກັບມະນຸດແລ້ວ ຢາວັກຊິນຂອງບໍລິສັດ Pfizer ແລະບໍລິສັດ BioNTech ກຳລັງພັດທະນາ ແລະໄດ້ ສະແດງໃຫ້ເຫັນໃນຄວາມຫວັງຢູ່ຂັ້ນຕົ້ນຂອງການທົດລອງກັບມະນຸດ ໃນຈຳນວນ ນ້ອຍໆ ແລະຄາດວ່າຈະມີການທົດລອງຂະໜາດໃຫຍ່ໃນຂັ້ນຕໍ່ໄປ ບັນດາບໍລິສັດທັງສອງກ່າວວ່າ ເຂົາເຈົ້າຫວັງວ່າ ຕົນພ້ອມແລ້ວ ທີ່ຈະຂໍການອະນຸມັດ ແບບໃດແບບນຶ່ງໃນດ້ານລະບຽບການພາຍໃນເດືອນຕຸລາຈະມາເຖິງນີ້ ຖ້າ ຫາກການ ດຳເນີນຄົ້ນຄວ້າທີ່ພວມດຳເນີນຢູ່ຂອງວັກຊິນ ຫາກປະສົບຜົນສຳເລັດ ແລະຄາດວ່າຈະ ຈັດສົ່ງຢາວັກຊີນຫຼາຍເຖິງ 100 ລ້ານຊຸດໄປໃຫ້ ພາຍໃນທ້າຍ ປີ 2020 ຈະມາເຖິງນີ້